Imtella' Marzu 19, 2021 - Aġġornata 19 Ta' Marzu, 2021 8:38pm Rapport: Liam Carter Li kieku ma kienx għall-Covid-19 Heritage Malta kienet se tiftaħ għall-pubbliku l-katakombi tal-Abbatija tad-Dejr fir-Rabat f'Jum San Ġużepp. Minħabba l-pandemija dan ma setax isir kif mixtieq madankollu Heritage Malta fetħet il-katakombi b'mod virtwali fuq is-sit tagħha. Il-katakombi tal-Abbatija tad-Dejr għandhom karateristiċi differenti minn katakombi oħrajn b'uħud minnhom huma raffinati u ddekorati tant li jindikaw li kienu ta' nies sinjuri. Matul iż-żmien il-post beda jservi bħala monasteru għalkemm l-istoriċi għadhom ma stabilixxewx min kien juża dan il-post għall-ermitaġġ jew l-irtir. TVM tkellem mal-kuratur anzjan tas-siti Feniċi, Rumani u Medjevali ta' Heritage Malta David Cardona li spjega l-istorja ta' dan is-sit storiku.